Varulv (film)

Varulv (originaltittel: The ODESSA File) er en britisk-tysk drama-thriller fra 1974 regissert av Ronald Neame. Filmens handler om en tysk journalist og hans jakt på en nazistisk gruppe kalt ODESSA. Filmen er basert på Frederick Forsyths krimroman The Odessa File fra 1972. Hovedrollen spilles av Jon Voight.

Handling
Året er 1963. Stedet: Hamburg, Tyskland. En eldre jødisk mann begår selvmord, og etterlater seg en dagbok som faller i hendene på en freelance journalist, Peter Miller. Dagboken dokumenterer de ubeskrivelige grusomheter, tortur og massemord som har blitt begått av SS kaptein Eduard Roschmann, som under krigen var kommandør i den beryktede utryddelsesleiren i Riga, Latvia. Miller påbegynner en personlig menneskejakt for å oppspore Roschmann, en jakt som fører ham direkte inn i hjertet av Odessa, en mektig og hemmelig organisasjon, som ble dannet av SS for å beskytte og gjenetablere dens skjulte medlemmer over alt i verden. Da Miller finner frem til Roschmann, oppdager han at den tidligere nazisten nå er leder av et våpenfirma, hvis produksjon har uhyggelige internasjonale konsekvenser.

I rollene
Jon Voight – Peter Miller
Maximilian Schell – Eduard Roschmann
Maria Schell – Frau Miller
Mary Tamm – Sigi
Derek Jacobi – Klaus Wenzer
Peter Jeffrey – David Porath
Klaus Löwitsch – Gustav Mackensen
Kurt Meisel – Alfred Oster
Hannes Messemer – General Richard Glücks
Garfield Morgan – Israeli General
Shmuel Rodensky – Simon Wiesenthal
Ernst Schröder – Werner Deilman
Günter Strack – Kunik
Noel Willman – Franz Bayer
Martin Brandt – Marx

Referanser

Eksterne lenker

Kategori:Filmer fra 1974
Kategori:Britiske thrillerfilmer
Kategori:Britiske dramafilmer
Kategori:Tyske thrillerfilmer
Kategori:Tyske dramafilmer
Kategori:Filmer om rase og rasisme
Kategori:Spionfilmer
Kategori:Filmer lagt til Tyskland
Kategori:Filmer lagt til Østerrike
Kategori:Engelskspråklige filmer